Document ID: 32012D0766

KOMISIJOS ĮGYVENDINIMO SPRENDIMAS
2012 m. gruodžio 7 d.
kuriuo dėl nacionalinių laboratorijų, kurioms leidžiama dirbti su gyvu snukio ir nagų ligos virusu, sąrašo iš dalies keičiama Tarybos direktyvos 2003/85/EB XI priedo A dalis
(pranešta dokumentu Nr. C(2012) 8900)
(Tekstas svarbus EEE)
(2012/766/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos 67 straipsnio 2 dalį,
kadangi:
(1)
Direktyva 2003/85/EB nustatytos būtiniausios kontrolės priemonės, kurios turi būti taikomos per snukio ir nagų ligos protrūkį, ir tam tikros prevencinės priemonės, kuriomis siekiama, kad kompetentingos institucijos ir ūkininkai būtų geriau informuoti apie šią ligą ir geriau jai pasirengtų;
(2)
šioms prevencinėms priemonėms priklauso valstybių narių prievolė užtikrinti, kad tyrimų ir diagnozavimo tikslais su gyvu snukio ir nagų ligos virusu būtų dirbama tik Direktyvos 2003/85/EB XI priedo A dalyje išvardytose patvirtintose nacionalinėse laboratorijose;
(3)
Jungtinė Karalystė Komisiją oficialiai informavo, kad pasikeitė šioje valstybėje narėje esančios nacionalinės laboratorijos, kuri įtraukta į Direktyvos 2003/85/EB XI priedo A dalyje pateiktą sąrašą, pavadinimas;
(4)
siekiant teisinio tikrumo, svarbu, kad Direktyvos 2003/85/EB XI priedo A dalyje pateiktas nacionalinių laboratorijų sąrašas būtų atnaujinamas. Taigi, to priedo A dalyje pateiktame nacionalinių laboratorijų sąraše Jungtinei Karalystei skirtą įrašą reikia pakeisti;
(5)
todėl Direktyvos 2003/85/EB XI priedas turėtų būti atitinkamai iš dalies pakeistas;
(6)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2003/85/EB XI priedo A dalyje Jungtinei Karalystei skirtas įrašas pakeičiamas taip:
„UK
Jungtinė Karalystė
The Pirbright Institute
Jungtinė Karalystė
Estija
Suomija
Airija
Latvija
Malta
Slovėnija
Švedija“
2 straipsnis
Šis sprendimas skirtas valstybėms narėms.
Priimta Briuselyje 2012 m. gruodžio 7 d.

Labels: 7
18
0
6